text: TV SYD vært bliver kommunikationschef
  31 januar 2014 kl. 14.16
  Sønderborg Kommune har ansat TV vært Martin Skovmand som kommunikationschef.
  Martin Skovmand, 44 år, er født og opvokset i Sønderborg.
  - For mig er det en drøm at vende tilbage til Sønderborg ? jeg er en rigtig hjemmefødning. Byen og kommunen har det hele, den bobler af kreativitet og iværksætteri, og jeg glæder mig til at være med til at markere den og dens fyrtårns-projekter endnu tydeligere på både Danmarks- og verdenskortet, siger Martin Skovmand.
  Han er uddannet journalist fra Danmarks Journalisthøjskole i Aarhus i 1999 med en overbygning fra Columbia University i New York i 2000. 
  Han har erfaring med at arbejde i en politisk organisation, eftersom han har været pressechef i både Kulturministeriet og Landbrug&Fødevarer.
  Han har desuden været studievært og redaktør på flere programmer i TV2 og DR, bl.a. Deadline og P1 Debat.
  